[pic] | EIROPAS KOPIENU KOMISIJA | Briselē, 20.11.2009 COM(2009)632 galīgā redakcija Priekšlikums PADOMES LĒMUMS par Eiropas Kopienas nostāju Enerģētikas kopienas Ministru padomē (2009. gada 18. decembrī Zagrebā) PASKAIDROJUMA RAKSTS Enerģētikas kopienas Ministru padomes sanāksme notiks 2009. gada 18. decembrī Zagrebā (Horvātijā). Lai Eiropas Kopiena varētu piedalīties attiecīgo lēmumu pieņemšanā, ir jāpieņem Eiropas Kopienas nostāja atbilstīgi Līguma 300. pantam un saskaņā ar Padomes 2006. gada 29. maija Lēmumu, lai Eiropas Kopiena noslēgtu Enerģētikas kopienas līgumu. Padomes lēmuma priekšlikums aptver visus dienaskārtībā iekļautos jautājumus, par kuriem paredzēts pieņemt Ministru padomes lēmumu, kā norādīts turpmāk. Pārējie dienaskārtībā iekļautie jautājumi turpmāk minēti informācijai. JAUTāJUMI LēMUMA PIEņEMšANAI Komisija paudīs Eiropas Kopienas nostāju, kas noteikta ierosinātā lēmuma pielikumā, par šādiem jautājumiem, par kuriem jāpieņem lēmums. Administratīvi jautājumi Komisija apstiprinās priekšlikumu, kura mērķis ir samazināt Ministru padomes obligāto sanāksmju skaitu līdz vienai (divu vietā), ņemot vērā to, ka atbilstoši apstākļiem ir iespējams sasaukt ārkārtas sanāksmes. Komisija apstiprinās grozījumus procedūras aktā, kas nosaka Sekretariāta personāla darbā pieņemšanas noteikumus, nodarbinātības nosacījumus un ģeogrāfisko līdzsvaru, ar mērķi noteikt pieņemamas robežas atvaļinājuma tiesību pārnešanas iespējai. Jaunu līgumslēdzēju pušu pievienošanās Sekmīgi beigušās sarunas ar Moldovas Republiku — 2009. gada 29. aprīlī — un ar Ukrainu — 2009. gada 7. oktobrī. Komisija apstiprinās šo abu valstu pievienošanos ar šā lēmuma priekšlikumā izklāstītajiem nosacījumiem. Energoefektivitāte 2009. gada jūnijā Ministru padome apstiprināja Energoefektivitātes darba grupas ieteikumus un lūdza Sekretariātu sagatavot lēmumu par šādu trīs likumdošanas aktu īstenošanu: - Direktīva 2006/32/EK par enerģijas galapatēriņa efektivitāti un energoefektivitātes pakalpojumiem; - Direktīva 2002/91/EK par ēku energoefektivitāti; - Direktīva 92/75/EEK par sadzīves tehnikas enerģijas un citu resursu patēriņa norādīšanu, izmantojot etiķetes un standarta informāciju par precēm, kā arī vairākas īstenošanas direktīvas. Ierosinātais īstenošanas datums ir 2011. gada 31. decembris. Darba grupa ir izskatījusi un apstiprinājusi lēmuma projektu, un 2009. gada 24. septembrī Pastāvīgā augsta līmeņa grupa piekrita lēmuma projektu iesniegt lēmuma pieņemšanai Ministru padomē. Tādējādi Komisija apstiprinās Ministru padomes lēmumu, kura mērķis ir Enerģētikas kopienā īstenot iepriekš minētās direktīvas. CITI JAUTāJUMI Dienaskārtības punkti, par kuriem nenotiek debates Komisija apstiprinās Pastāvīgās augsta līmeņa grupas divās iepriekšējās sanāksmēs izdarītos secinājumus un pieņems zināšanai šādus ziņojumus: - Ziņojums par Enerģētikas kopienas darba programmas īstenošanu; - 2009. gada ziņojums parlamentiem atbilstīgi Enerģētikas kopienas līguma 52. pantam; - Provizoriskais ziņojums par 2009. gada budžeta izpildi. Atjaunīgie enerģijas avoti Komisija pieņems zināšanai Enerģētikas darba grupas priekšsēdētāja ziņojumu un tālāk atbalstīs darbus, kuru mērķis ir sagatavot pieņemšanai 2010. gadā lēmumu par Direktīvas 2009/28/EK[1] īstenošanu Enerģētikas kopienā. Piegādes drošība Komisija mudinās apmainīties ar viedokļiem attiecībā uz gaidāmo stāvokli energoapgādes jomā 2009./2010. gada ziemā. Tā pieņems zināšanai pašreizējo stāvokli līguma īstenošanā attiecībā uz piegādes drošību un iesniegs savu priekšlikumu par Eiropas Parlamenta un Padomes regulu par gāzes piegādes nodrošināšanas pasākumiem un Direktīvas 2004/67/EK atcelšanu. Ieguldījumi Komisija apstiprinās līgumslēdzēju pušu prioritāro infrastruktūras projektu orientējošā saraksta atjaunināto redakciju un rosinās starptautiskās finanšu iestādes iesaistīties šo projektu atbalstīšanā. Strīdu izšķiršana Komisija pieņems zināšanai aizsāktajās lietās panākto progresu un atbalstīs Sekretariāta turpmākos centienus rast risinājumus sarunās. Koordinētās izsoles birojsi Komisija mudinās apmainīties ar viedokļiem attiecībā uz sasniegto un izredzēm saistībā ar Koordinētās izsoles biroja izveidi. Enerģētikas kopienas Regulatīvās padomes darbība Komisija pieņems zināšanai Enerģētikas kopienas Regulatīvās padomes darbības pārskatu un prioritātes 2010.–2011. gadam. Trešā iekšējā tirgus pakete Komisija veicinās provizorisku viedokļu apmaiņu par Trešās iekšējā tirgus paketes īstenošanu Enerģētikas kopienā. Saprašanās memorands par sociālajiem jautājumiem Papildus ierosinātajiem dienaskārtības punktiem Komisija vērsīs līgumslēdzēju pušu uzmanību uz sasniegto Saprašanās memoranda par sociālajiem jautājumiem īstenošanā, konkrēti norādot uz 2009. gada 13.–14. oktobrī Zagrebā notikušā 2. Sociālā foruma secinājumiem. Komisija arī atgādinās, ka no līgumslēdzēju pušu kandidātiem tiek gaidīts, ka tie parakstīs Saprašanās memorandu par sociālajiem jautājumiem un piedalīsies ar to saistītajos pasākumos. Priekšlikums PADOMES LĒMUMS par Eiropas Kopienas nostāju Enerģētikas kopienas Ministru padomē (2009. gada 18. decembrī Zagrebā) EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 300. panta 2. punkta otro daļu, ņemot vērā Padomes 2006. gada 29. maija Lēmumu 2006/500/EK, lai Eiropas Kopiena noslēgtu Enerģētikas kopienas līgumu, un jo īpaši tā 4. un 5. pantu, ņemot vērā Komisijas priekšlikumu, IR NOLĒMUSI ŠĀDI. Vienīgais pants Ņemot vērā, ka 2009. gada 18. decembrī Zagrebā notiks Enerģētikas kopienas Ministru padomes sanāksme, šā lēmuma pielikumā ir izklāstīta Kopienas nostāja jautājumos, uz kuriem attiecas Līguma 300. panta 2. punkta otrā daļa. Briselē, Padomes vārdā — priekšsēdētājs PIELIKUMS Eiropas Kopienas nostāja - Eiropas Kopiena apstiprina Ministru padomes lēmumu par grozījumiem Enerģētikas kopienas līguma 50. pantā. - Eiropas Kopiena apstiprina ierosinātos grozījumus procedūras aktā, kas nosaka Sekretariāta personāla darbā pieņemšanas noteikumus, nodarbinātības nosacījumus un ģeogrāfisko līdzsvaru. - Eiropas Kopiena apstiprina Ministru padomes lēmumus par Moldovas Republikas un Ukrainas pievienošanos Enerģētikas kopienai, ja tajos tiek izdarīti šādi grozījumi: - Ministru padomes lēmumiem par Moldovas Republikas un Ukrainas pievienošanos pievieno šādu pēdējo apsvērumu: „Tā kā no pievienošanās Enerģētikas kopienai izrietošo pienākumu izpilde gāzes nozarē prasa īpašu uzmanību, ņemot vērā nozares nozīmi visu Pušu piegādes drošībā,” - Ministru padomes lēmumu par Moldovas Republikas un Ukrainas pievienošanos Enerģētikas kopienai 1. panta 2. punktam pievieno šādu teikumu: „Pirms šā protokola parakstīšanas priekšsēdētājs, saskaņojot ar priekšsēdētāja vietnieku, kurš pārstāv Eiropas Kopienu, pārbauda, vai ir pieņemts un izpildīts Direktīvai 2003/55/EK atbilstošs likums par gāzes nozari.” - Eiropas Kopiena apstiprina Ministru padomes lēmumu par Direktīvas 2006/32/EK par enerģijas galapatēriņa efektivitāti un energoefektivitātes pakalpojumiem, Direktīvas 2002/91/EK par ēku energoefektivitāti un Direktīvas 92/75/EEK par sadzīves tehnikas enerģijas un citu resursu patēriņa norādīšanu, izmantojot etiķetes un standarta informāciju par precēm, kā arī vairāku īstenošanas direktīvu īstenošanu. [1] OV L 140, 5.6.2009., 16. lpp.